Αμαυρόβιος

Ο αμαυρόβιος (Amaurobius) είναι γένος σχετικώς μεγάλων αραχνών, που περιγράφηκε για πρώτη φορά από τον Γερμανό εντομολόγο και αραχνολόγο Καρλ Λούντβιχ Κοχ το 1837. Η ονομασία σημαίνει στην αρχαία ελληνική εκείνον που ζει στο σκοτάδι (και κατά επέκταση τον ασήμαντο). Τα μεγαλύτερα είδη αμαυρόβιου φθάνουν σε μήκος τα 6 έως 8 εκατοστόμετρα. Το χρώμα τους είναι καστανόξανθο, ενώ έχουν μεγάλο και πλατύ κεφάλι. Ζουν κατά προτίμηση σε σκοτεινά μέρη, κάτω από τους βράχους, σε κοιλώματα δέντρων ή μέσα σε υπόγεια. Υφαίνουν ιστό σε σχήμα χωνιού ή σωλήνα. Στην κεντρική Ευρώπη απαντάται περισσότερο το είδος αμαυρόβιος ο άγριος (Amaurobius ferox), που βρίσκεται συχνά μέσα σε υπόγεια και αποθήκες. Στην Ελλάδα ζουν κάτω από πέτρες είδη όπως τα Amaurobius pallidus (αμαυρόβιος ο ωχρός) και Amaurobius erberi (αμαυρόβιος του Έρμπερ).

 Σήμερα (Ιούλιος 2019) έχουν ανακαλυφθεί 67 είδη αμαυρόβιου, που παρατίθενται ακολούθως με το επώνυμο του επιστήμονα που τα περιέγραψε πρώτος, το έτος αυτής της καταγραφής και χώρες όπου απαντώνται: A. agastus (Chamberlin, 1947) – ΗΠΑ A. annulatus (Kulczyński, 1906) – Κροατία, Μαυροβούνιο A. antipovae Marusik & Kovblyuk, 2004 – Καύκασος (Ρωσία και Γεωργία) A. asuncionis Mello-Leitão, 1946 – Παραγουάη A. ausobskyi Thaler & Knoflach, 1998 – Ελλάδα A. barbaricus Leech, 1972 – ΗΠΑ A. barbarus Simon, 1911 – Αλγερία, Ισπανία A. borealis Emerton, 1909 – ΗΠΑ, Καναδάς A. candia Thaler & Knoflach, 2002 – Ελλάδα (Κρήτη) A. cerberus Fage, 1931 – Ισπανία A. corruptus Leech, 1972 – ΗΠΑ A. crassipalpis Canestrini & Pavesi, 1870 – Γερμανία, Ελβετία, Ιταλία A. cretaensis Wunderlich, 1995 – Ελλάδα (Κρήτη) A. deelemanae Thaler & Knoflach, 1995 – Ελλάδα (Κρήτη) A. diablo Leech, 1972 – ΗΠΑ A. distortus Leech, 1972 – ΗΠΑ A. dorotheae (Chamberlin, 1947) – ΗΠΑ A. drenskii Kratochvíl, 1934 – Βοσνία και Ερζεγοβίνη A. erberi (Keyserling, 1863) – Ισπανία (Κανάριες Νήσοι), άλλες χώρες Ευρώπης, Τουρκία, Καύκασος A. fenestralis (Ström, 1768) – Ευρώπη έως κεντρική Ασία A. ferox (Walckenaer, 1830) – Ευρώπη, Τουρκία (εισάχθηκε στη Β. Αμερική) A. festae Caporiacco, 1934 – Λιβύη A. galeritus Leech, 1972 – ΗΠΑ A. geminus Thaler & Knoflach, 2002 – Ελλάδα (Κρήτη) A. hagiellus (Chamberlin, 1947) – ΗΠΑ A. heathi (Chamberlin, 1947) – ΗΠΑ A. hercegovinensis Kulczyński, 1915 – Βοσνία και Ερζεγοβίνη, Μαυροβούνιο A. intermedius Leech, 1972 – ΗΠΑ A. jugorum L. Koch, 1868 – Ευρώπη A. koponeni Marusik, Ballarin & Omelko, 2012 – Ινδία A. kratochvili Miller, 1938 – Κροατία, Αλβανία A. latebrosus Simon, 1874 – Γαλλία (Κορσική) A. latescens (Chamberlin, 1919) – ΗΠΑ A. leechi Brignoli, 1983 – ΗΠΑ A. lesbius Bosmans, 2011 – Ελλάδα A. longipes Thaler & Knoflach, 1995 – Ελλάδα A. mathetes (Chamberlin, 1947) – ΗΠΑ A. mephisto (Chamberlin, 1947) – ΗΠΑ A. minor Kulczyński, 1915 – Ανατολική Ευρώπη A. minorca Barrientos & Febrer, 2018 – Ισπανία (Μινόρκα) A. minutus Leech, 1972 – ΗΠΑ A. obustus L. Koch, 1868 – Ευρώπη A. occidentalis Simon, 1893 – Πορτογαλία, Ισπανία, Γαλλία A. ossa Thaler & Knoflach, 1993 – Ελλάδα A. pallidus L. Koch, 1868 – νοτιοανατολική Ευρώπη έως Γεωργία A. palomar Leech, 1972 – ΗΠΑ A. paon Thaler & Knoflach, 1993 – Ελλάδα A. pavesii Pesarini, 1991 – Ιταλία A. pelops Thaler & Knoflach, 1991 – Ελλάδα A. pesarinii Ballarin & Pantini, 2017 – Ιταλία A. phaeacus Thaler & Knoflach, 1998 – Αλβανία, Βόρεια και ελληνική Μακεδονία A. prosopidus Leech, 1972 – ΗΠΑ A. ruffoi Thaler, 1990 – Ιταλία A. scopolii Thorell, 1871 – Γαλλία, Ιταλία, Σλοβενία A. similis (Blackwall, 1861) – Ευρώπη, Καύκασος (εισάχθηκε στη Β. Αμερική) A. songi Zhang, Wang & Zhang, 2018 – Κίνα A. spinatus Zhang, Wang & Zhang, 2018 – Κίνα A. strandi Charitonov, 1937 – Ελλάδα, Βουλγαρία, Ουκρανία A. tamalpais Leech, 1972 – ΗΠΑ A. thoracicus Mello-Leitão, 1945 – Αργεντινή A. transversus Leech, 1972 – ΗΠΑ A. triangularis Leech, 1972 – ΗΠΑ A. tristis L. Koch, 1875 – Ερυθραία A. tulare Leech, 1972 – ΗΠΑ A. vachoni Hubert, 1965 – Ισπανία A. vexans Leech, 1972 – ΗΠΑ A. yanoianus Nakatsudi, 1943 – Μικρονησία Το αντίστοιχο λήμμα στη Νέα Ελληνική Εγκυκλοπαίδεια «Χάρη Πάτση», τόμος 4, σελίδα 676